# Jurnalul Oficial C 311I/2021

| | ISSN 1977-1029 |
| --- | --- |
| Jurnalul Oficial
  al Uniunii Europene | C 311I |
| | |
| Ediţia în limba română | Comunicări şi informări | Anul 643 august 2021 |

ISSN 1977-1029

Jurnalul Oficial

al Uniunii Europene

C 311I

Ediţia în limba română

Comunicări şi informări

Anul 643 august 2021

---

| Cuprins | Pagina |
| --- | --- |
| | IV   Informări |
| | INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE |
| | Consiliu |
| 2021/C 311 I/01 | Aviz în atenția persoanelor care fac obiectul măsurilor restrictive prevăzute în Decizia (PESC) 2019/1720 a Consiliului, astfel cum este modificată prin Decizia (PESC) 2021/1278 a Consiliului, și în Regulamentul (UE) 2019/1716 al Consiliului, astfel cum este pus în aplicare prin Regulamentul de punere în aplicare (UE) 2021/1276 al Consiliului privind măsuri restrictive având în vedere situația din Nicaragua | 1 |
| 2021/C 311 I/02 | Aviz în atenția persoanelor vizate cărora li se aplică măsurile restrictive prevăzute în Decizia (PESC) 2019/1720 a Consiliului și în Regulamentul (UE) 2019/1716 al Consiliului privind măsuri restrictive având în vedere situația din Nicaragua | 3 |

Cuprins

Pagina

IV   Informări

INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Consiliu

2021/C 311 I/01

Aviz în atenția persoanelor care fac obiectul măsurilor restrictive prevăzute în Decizia (PESC) 2019/1720 a Consiliului, astfel cum este modificată prin Decizia (PESC) 2021/1278 a Consiliului, și în Regulamentul (UE) 2019/1716 al Consiliului, astfel cum este pus în aplicare prin Regulamentul de punere în aplicare (UE) 2021/1276 al Consiliului privind măsuri restrictive având în vedere situația din Nicaragua

1

2021/C 311 I/02

Aviz în atenția persoanelor vizate cărora li se aplică măsurile restrictive prevăzute în Decizia (PESC) 2019/1720 a Consiliului și în Regulamentul (UE) 2019/1716 al Consiliului privind măsuri restrictive având în vedere situația din Nicaragua

3

---

| RO | |
| --- | --- |

RO

---

IV Informări

INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Consiliu

| 3.8.2021 | RO | Jurnalul Oficial al Uniunii Europene | CI 311/1 |
| --- | --- | --- | --- |

3.8.2021

RO

Jurnalul Oficial al Uniunii Europene

CI 311/1

---

Aviz în atenția persoanelor care fac obiectul măsurilor restrictive prevăzute în Decizia (PESC) 2019/1720 a Consiliului, astfel cum este modificată prin Decizia (PESC) 2021/1278 a Consiliului, și în Regulamentul (UE) 2019/1716 al Consiliului, astfel cum este pus în aplicare prin Regulamentul de punere în aplicare (UE) 2021/1276 al Consiliului privind măsuri restrictive având în vedere situația din Nicaragua

(2021/C 311 I/01)

Următoarele informații sunt aduse la cunoștința persoanelor care figurează în anexa la Decizia (PESC) 2019/1720 a Consiliului (1), astfel cum a fost modificată prin Decizia (PESC) 2021/1278 a Consiliului (2), și în anexa I la Regulamentul (UE) 2019/1716 al Consiliului (3), astfel cum este pus în aplicare prin Regulamentul de punere în aplicare (UE) 2021/1276 al Consiliului (4) privind măsuri restrictive având în vedere situația din Nicaragua.

Consiliul Uniunii Europene a decis că persoanele care figurează în anexele menționate anterior ar trebui incluse pe lista persoanelor și entităților cărora li se aplică măsurile restrictive prevăzute în Decizia (PESC) 2019/1720 și în Regulamentul (UE) 2019/1716. Motivele includerii pe listă a persoanelor în cauză sunt menționate la rubricile relevante din anexele respective.

Se atrage atenția persoanelor în cauză asupra posibilității de a depune o cerere adresată autorităților competente din statul membru (statele membre) relevant(e), conform indicațiilor de pe site-urile web care figurează în anexa II la Regulamentul (UE) 2019/1716 privind măsuri restrictive având în vedere situația din Nicaragua, pentru a obține autorizația de a utiliza fonduri înghețate pentru nevoi de bază sau plăți specifice.

Persoanele în cauză pot înainta o cerere Consiliului, însoțită de documente justificative, prin care să solicite reanalizarea deciziei de a le include pe listele menționate anterior, înainte de 10 septembrie 2021, la adresa de mai jos:

| Consiliul Uniunii Europene |
| --- |
| Secretariatul General |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Consiliul Uniunii Europene

Secretariatul General

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mail: sanctions@consilium.europa.eu

Eventualele observații primite vor fi luate în considerare în scopul reexaminării periodice de către Consiliu, în conformitate cu articolul 9 din Decizia (PESC) 2019/1720 privind măsuri restrictive având în vedere situația din Nicaragua.

Se atrage, de asemenea, atenția persoanelor în cauză asupra posibilității de a contesta decizia Consiliului în fața Tribunalului Uniunii Europene, în conformitate cu condițiile prevăzute la articolul 275 al doilea paragraf și la articolul 263 al patrulea și al șaselea paragraf din Tratatul privind funcționarea Uniunii Europene.

---

(1)  JO L 262, 15.10.2019, p. 58.

(2)  JO L 277 I, 2.8.2021, p. 24.

(3)  JO L 262, 15.10.2019, p. 1.

(4)  JO L 277 I, 2.8.2021, p. 12.

---

| 3.8.2021 | RO | Jurnalul Oficial al Uniunii Europene | CI 311/3 |
| --- | --- | --- | --- |

3.8.2021

RO

Jurnalul Oficial al Uniunii Europene

CI 311/3

---

Aviz în atenția persoanelor vizate cărora li se aplică măsurile restrictive prevăzute în Decizia (PESC) 2019/1720 a Consiliului și în Regulamentul (UE) 2019/1716 al Consiliului privind măsuri restrictive având în vedere situația din Nicaragua

(2021/C 311 I/02)

În conformitate cu articolul 16 din Regulamentul (UE) 2018/1725 al Parlamentului European și al Consiliului (1), se atrage atenția persoanelor vizate asupra următoarelor informații.

Temeiul juridic al acestei operațiuni de prelucrare îl reprezintă Decizia (PESC) 2019/1720 a Consiliului (2), astfel cum este modificată prin Decizia (PESC) 2021/1278 a Consiliului (3), și Regulamentul (UE) 2019/1716 al Consiliului (4), astfel cum este pus în aplicare prin Regulamentul de punere în aplicare (UE) 2021/1276 al Consiliului (5) privind măsuri restrictive având în vedere situația din Nicaragua.

Operatorul pentru această operațiune de prelucrare este departamentul RELEX.1.C din cadrul Direcției generale relații externe – RELEX a Secretariatului General al Consiliului (SGC), care poate fi contactat la următoarea adresă:

| Consiliul Uniunii Europene |
| --- |
| Secretariatul General |
| RELEX.1.C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Consiliul Uniunii Europene

Secretariatul General

RELEX.1.C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mail: sanctions@consilium.europa.eu

Responsabilul cu protecția datelor în cadrul SGC poate fi contactat la următoarea adresă:

Responsabilul cu protecția datelor

data.protection@consilium.europa.eu

Scopul operațiunii de prelucrare este stabilirea și actualizarea listei persoanelor cărora li se aplică măsuri restrictive în conformitate cu Decizia (PESC) 2019/1720, astfel cum este modificată prin Decizia (PESC) 2021/1278, și cu Regulamentul (UE) 2019/1716, astfel cum este pus în aplicare prin Regulamentul de punere în aplicare (UE) 2021/1276.

Persoanele vizate sunt persoanele fizice care îndeplinesc criteriile de includere pe listă, astfel cum sunt prevăzute în Decizia (PESC) 2019/1720 și în Regulamentul (UE) 2019/1716.

Datele cu caracter personal colectate cuprind datele necesare identificării corecte a persoanei în cauză, expunerea de motive și orice alte date conexe.

Dacă este necesar, datele cu caracter personal colectate pot fi puse la dispoziția Serviciului European de Acțiune Externă și a Comisiei.

Fără a aduce atingere restricțiilor în temeiul articolului 25 din Regulamentul (UE) 2018/1725, la cererile formulate în cadrul exercitării de către persoanele vizate a dreptului de acces, precum și a dreptului la rectificare sau la opoziție, se va răspunde în conformitate cu Regulamentul (UE) 2018/1725.

Datele cu caracter personal vor fi păstrate timp de cinci ani din momentul în care persoana vizată a fost eliminată de pe lista persoanelor care fac obiectul măsurilor restrictive sau din momentul în care măsura a expirat, sau pe durata procedurilor judiciare, în cazul în care acestea au demarat.

Fără a se aduce atingere eventualelor căi de atac judiciare, administrative sau nejudiciare, persoanele vizate au dreptul de a depune o plângere la Autoritatea Europeană pentru Protecția Datelor, în conformitate cu Regulamentul (UE) 2018/1725 (edps@edps.europa.eu).

---

(1)  JO L 295, 21.11.2018, p. 39.

(2)  JO L 262, 15.10.2019, p. 58.

(3)  JO L 277 I, 2.8.2021, p. 24.

(4)  JO L 262, 15.10.2019, p. 1.

(5)  JO L 277 I, 2.8.2021, p. 12.

---